text: Comença la reunió de la Junta de Seguretat sense la Guàrdia Civil ni la policia espanyola - Empordà
  Catalunya Girona espanya Internacional Successos Crisi climàtica Educació
  Comença la reunió de la Junta de Seguretat sense la Guàrdia Civil ni la policia espanyola
  El ministre Zoido tampoc hi és després que la trobada la convoqués d'urgència el president Puigdemont aquest dimecres per tractar de la coordinació per l'1-O
  28·09·17 | 13:09
  Puigdemont, Forn, Trapero, César Puig, secretari general d´Interior, i Pere Soler, director de la Policia. ACN
  La Junta de Seguretat de Catalunya ha començat poc després de les 12 del migdia la reunió convocada al Palau Reial de Pedralbes, per tractar de la coordinació policial en motiu del referèndum independentista. La reunió, convocada aquest mateix dimecres d'urgència per part del president de la Generalitat, Carles Puigdemont, no ha comptat amb la presència ni del ministre de l'Interior, Juan Ignacio Zoido, ni amb els màxims comandaments de la policia espanyola ni la Guàrdia Civil a Catalunya.
  El ministre Zoido no ha acudit a la cita perquè a la mateixa hora celebrava a Badajoz els actes centrals del Dia de la Policia espanyola, juntament amb el president de la Junta d'Extremadura, Guillermo Fernández Vara. Però es desconeixen els motius de l'absència del cap superior de la policia espanyola a Catalunya, Sebastián Trapote, i del general en cap de la Guàrdia Civil a Catalunya, Ángel Gozalo, que sí van assistir a la reunió de la Junta de Seguretat del passat 10 de juliol. Sí que hi era qui ha estat designat per la fiscalia com a coordinador de les forces policials, Diego Pérez de los Cobos, el secretari d'Estat de Seguretat, José Antonio Nieto, i el delegat del govern espanyol a Catalunya, Enric Millo.
  Per part de la Generalitat, a banda del president Puigdemont, hi ha assistit el conseller d'Interior, Joaquim Forn, el secretari general d'Interior, Cèsar Puig, el director general de la Policia, Pere Soler, i el major dels Mossos, Josep Lluís Trapero.
  1 Ronald Koeman, destituït com a tècnic del FC Barcelona
  2 El Consell Comarcal fa un nou pas per fer realitat la segona fase del CTR
  3 Les comarques gironines creen 16.900 llocs de treball al tercer trimestre i la taxa d'atur baixa 3 punts fins al 10,8%
  4 L'IPC a l'Estat es dispara fins al 5,5% a l'octubre, la xifra més alta des de 1992, segons l'indicador avançat
  5 Figueres engega el projecte de reubicació dels estornells a la pineda de la pujada del Castell
  Costa recusa la magistrada del TSJC i no declara en la causa per desobediència contra l'antiga Mesa del Parlament
  ACN - Pol Solà
  Els Mossos detenen l'exvicepresident del Parlament Josep Costa per ordre judicial per fer-lo comparèixer al TSJC
  Barnahus posa l'infant víctima d'abusos sexuals al centre
  El Govern es compromet a "enfortir" els cossos d'emergència i de prevenció en un context de canvi climàtic